Aihe Torisevalta

Aihe Torisevalta on Werner Holmbergin maisemamaalaus vuodelta 1859. Sen on sanottu kuuluvan Holmbergin parhaimpiin töihin.Ville Lukkarinen: ”Aihe Torisevalta”, s. 57 teoksessa Signe ja Ane Gyllenbergin säätiön taidekokoelma. Signe och Ane Gyllenbergs Stiftelse, Helsinki 2017.

Kesän 1859 Kurussa asunut Holmberg teki heinäkuussa muutaman päivän matkan Virroilla sijainneille Torisevan rotkojärville, jotka olivat jo tuolloin tunnettu nähtävyys. Aihe Torisevalta perustuu pääosin luonnokseen, jonka hän teki 20. heinäkuuta itäisimmän rotkojärven pohjukassa Inkerinkallion edustalla, tosin suuri mänty on peräisin jo vuonna 1857 Näsijärven rannalla tehdystä luonnoksesta. Lopullisen maalauksen Holmberg teki syksyllä 1859 Düsseldorfissa Saksassa. Romantiikkaa edustava maalaus esittää maiseman ja kallion todellista dramaattisempina. Teoksen oikeassa reunassa puutiheikkö luo vaikuttavan tunnelimaisen näkymän. Aihe Torisevalta on väritykseltään rikas ja valon käsittelyssään mestarillinen.

Maalauksen osti 1900-luvulla taiteenkeräilijä Ane Gyllenberg, ja se kuuluu nykyisin Gyllenbergin säätiön taidekokoelmaan.

Lähteet

Luokka:Werner Holmbergin maalaukset
Luokka:Maisemamaalaukset